S-122/2019

Dómur

Mál þetta, sem var dómtekið í dag, var höfðað með ákæru lögreglustjórans á Norðurlandi eystra, dagsettri 28. maí 2019, á hendur A-kk-þgf M-kk-þgf S-kk-þgf, [...] og S-kk-þgf S-kk-þgf, [...], sem báðir búa að [...], „fyrir eftirtalin brot á lögum um ávana og fíkniefni og peningaþvætti.

I.

Með því að hafa þriðjudagsnóttina 31. júlí 2018, verið með saman í ræktun á heimili sínu að [...]

7 kannabisplöntur og verið með í sameiginlegum vörslum sínum á heimilinu 35,17 grömm af k annabisblönduðum vökva (krem), 140,37 grömm af kannabislaufum, 0,41 grömm af kókaíni og 0,11 grömm af tóbaksblönduðu kannabisefni .

Telst þetta varða við 2. gr., 4. gr. a, sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

II.

Með því að hafa um nokkurt skeið á árinu 2018 fram til þriðjudagsins 31. júlí 2018, þegar lögreglan handtók þá á heimili sínu, aflað sér ávinnings með sölu á fíkniefnum sem þeir höfðu framleitt, en ákæruvaldið áætlar ávinninginn um 285.000 krónur.

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, með síðari breytingum.

Þess er krafist að ákærðu verði dæmdir til refsingar, til greiðslu alls sakarkostnaðar og til að sæta upptöku á þeim efnum sem lögreglan lagði hald á og tilgreind eru í efnaskrá nr. 38.635 og 38.637, og hitatjaldi með súlum, loftblásara og barka, loftsíu, gróðurhúsalampa, 3 spennugjöfum, tímarofa og ljósaperu, samkvæmt 6. mgr. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Ákærðu báðir krefjast vægustu refsingar sem lög leyfa. Þeir andmæla ekki kröfu um upptöku.

Ákærðu komu báðir fyrir dóm og játuðu skýlaust sök samkvæmt ákæru. Með játningum þeirra, sem ekki er ástæða til að efa að séu sannleikanum samkvæmar, og gögnum málsins, er nægilega sannað að þeir hafi báðir gerst sekir um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði A-kk-nf M-kk-nf var dæmdur til greiðslu sektar að fjárhæð 140.000 krónur með dómi 4. mars 2010 fyrir brot gegn 1., sbr. 2. mgr. 45. gr. a. umferðarlaga nr. 50/1987 og sviptur ökurétti í 12 mánuði. Þá gerði ákærði lögreglustjórasátt 30. desember 2013 um greiðslu 300.000 króna sektar fyrir brot gegn sömu lagagrein og fyrr er nefnd, auk brots gegn 3. mgr. 47. gr. sömu laga. Hann var sviptur ökurétti í 24 mánuði. Þann 27. febrúar sl. var ákærði svo dæmdur í 30 daga fangelsi fyrir brot gegn 3. mgr., sbr. 2. mgr. 47. gr. umferðarlaga, og sviptur ökurétti ævilangt. Brot þau sem ákærði er nú sakfelldur fyrir framdi hann áður en sá dómur var kveðinn upp og ber því nú að ákveða honum hegningarauka, sbr. 78. gr. almennra hegningarlaga nr. 19/1940. Refsing ákærða A-kk-ef M-kk-ef er ákveðin fangelsi í þrjá mánuði. Með því broti sem ákærði var dæmdur fyrir í dóminum frá 27. febrúar sl. ítrekaði hann öðru sinni brot gegn reglum um bann við akstri undir áhrifum fíkniefna og var dæmdur til óskilorðsbundins fangelsis í samræmi við dómvenju um slík brot. Þau brot sem ákærði er nú dæmdur fyrir eru hins vegar annars eðlis og voru framin áður en sá dómur var kveðinn upp. Með vísan til þess og skýlausrar játningar ákærða hjá lögreglu og fyrir dómi, þykir mega fresta fullnustu refsingarinnar skilorðsbundið, eins og nánar greinir í dómsorði.

Sakaferill ákærða S-kk-ef hefur ekki áhrif við ákvörðun refsingar í máli þessu. Refsing hans er ákveðin fangelsi í þrjá mánuði en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verða ákærðu dæmdir til greiðslu sakarkostnaðar í sameiningu, sem nemur alls 86.815 krónum.

Að kröfu ákæruvalds, og með vísan til 6. mgr. og 7. mgr. 5. gr., sbr. 6. gr. laga um ávana og fíkniefni nr. 65/1974 skulu ákærðu sæta upptöku á þeim efnum og tækjum er í dómsorði greinir.

A-kvk-nf S-kvk-nf settur héraðsdómari kveður upp dóminn.

D Ó M S O R Ð :

Ákærði, A-kk-nf M-kk-nf S-kk-nf, sæti fangelsi í þrjá mánuði, en fresta skal fullnustu refsingarinnar og hún falli niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði, S-kk-nf S-kk-nf, sæti fangelsi í þrjá mánuði, en fresta skal fullnustu refsingarinnar og hún falli niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærðu greiði í sameiningu 86.815 krónur í sakarkostnað.

Gerðar eru upptækar sjö kannabisplöntur, 35,17 grömm af kannabisblönduðum vökva, 140,37 grömm af kannabislaufum, 0,41 gramm af kókaíni, 0,11 grömm af tóbaksblönduðu kannabisefni, hitatjald með súlum, loftblásari og barki, loftsía, gróðurhúsalampi, þrír spennugjafar, tímarofi og ljósapera.

Ákærði, S-kk-nf S-kk-nf, sæti fangelsi í þrjá mánuði, en fresta skal fullnustu refsingarinnar og hún falli niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærðu greiði í sameiningu 86.815 krónur í sakarkostnað.

Gerðar eru upptækar sjö kannabisplöntur, 35,17 grömm af kannabisblönduðum vökva, 140,37 grömm af kannabislaufum, 0,41 gramm af kókaíni, 0,11 grömm af tóbaksblönduðu kannabisefni, hitatjald með súlum, loftblásari og barki, loftsía, gróðurhúsalampi, þrír spennugjafar, tímarofi og ljósapera.